Rangsang Tuban (Hanacaraka)/Kaca 41


Alihaksara
/kaca 041/

kang rayi sang prameswari sampun pinanggih enget ;  lajĕng angrungkebi sampeyanipun ingkang raka ; sarwi lara karuna pitaken putranipun" ;  gusti ; kawula boten saged kantun kaliyan putra tuwan ; pun wayi ;  paduka sareng kalebetna ; ing kuburipun" ; 
sang prabu kerot kancing ; boten saged ngandika ;  kyai patih lodaka ; sampun pitung dinten tugur sakancanipun ;  para bupati ; wontĕn ing srimenganti ;  sareng mireng ramenipun ing pura ; lajĕng malebet boten kalayan dipun timbali ;  sang prabu sampun pinanggih lenggah siniwaka ; wontĕn ing ḍampar ; 
kyai patih lajĕng sowan nyaket ; sang prabu tansah gereng gereng dereng saged ngandika ;  wadanipun ; kados latu ;  kyai patih boten adungkap ; ingkang dados puruging bendu ;  jainakipun tiyang kasripahan punika ; susah ;  sang prabu punika boten,

malah nawung duka ; 
kyai patih bijaksana ; boten mawi angentosi ḍawuhipun sang prabu ; bab upakarti sarta rerengganing layon sampun kaḍawahaken samapta a rumiyin ;  sarta ; layonipun sang putri ; sampun lajĕng kabiḍal aken ḍateng astana leluhuripun sang prabu ; mawi pakurinatan ageng ; 
wedalipun saking kaḍaton ; boten kauningani ing sang nata ; kagalih ; menawi saya adamel rontaging ga

jv Basa Jawa (Javanese)
Rangsang Tuban